Kak wudawki zalutować, rěkaše prašenje, z kotrymž je so wčera Budyska měšćanska rada zaběrała. Wšako njeje kasa města runje bujnje pjelnjena.
Budyšin (CS/SN). W diskusiji wo naćisku měšćanskeho etata su Budyscy radźićeljo wčera wšelake móžnosće rozjimali. Měnjenja frakcijow běchu runje tak rozdźělne. Katja Gerhardi (CDU) rjekny, zo dyrbjeli na dobrowólnych wukonach lutować. Roland Fleischer (SPD) pak znapřećiwi, zo njeměli w žanym padźe při wudawkach za dźěći a młodostnych lutować. Andrea Kubank (Lěwica) wobžarowaše, zo chcyli najebać koronu za socialne projekty mjenje pjenjez wudać.
hrv_Latn szl_Latn